laion/Wikipedia-Exotic huggingface dataset:
ים אירמינגר

ים אירמינגר (באנגלית: Irminger Sea) הוא ים שולי באוקיינוס האטלנטי הצפוני. הוא נקרא על שם סגן האדמירל הדני קרל לודוויג כריסטיאן אירמינגר (1802–1888), על שמו נקרא גם זרם אירמינגר. הגבול הצפוני הוא עליית גרינלנד – איסלנד בתחתית מיצר דנמרק בין איסלנד למזרח גרינלנד, המתחברת לים גרינלנד. מדרום-מערב הוא מגיע לכף פרוול, קצה הדרומי של גרינלנד, ופוגש את ים לברדור. מדרום לנקודה זו נמצא האוקיינוס האטלנטי הפתוח. קרקעית הים של ים אירמינגר היא בעיקר חלק מאגן אירמינגר, המשך צפונית-מזרחית של כ-4,600 מ' של אגן לברדור העמוק, שממזרח גובל ברכס רייקיאנס. תיחום זה הוא אוקיינוגרפי בלבד ואינו מייצג שום גבולות רשמיים. ים אירמינגר הוא אחד מאזורי הדייג העיקריים של דג הוורד. אורכו של הים הוא כ-480 ק"מ, ורוחבו של הים הוא כ-290 ק"מ. ימים ואוקיינוסים מדיה וקבצים בנושא ים אירמינגר בוויקישיתוף Kommandør Axel Fiedler: „Om Irminger Havets og Irmingerstrømmens navn“. Søværnsorientering Nr. 1, March 2003 PDF • Google-HTML-Version ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
טורניושפאלצה

טורניושפאלצה (בהונגרית: Tornyospálca) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בטורניושפאלצה מספר התושבים נמצא בירידה. כך, בשנת 1990 היה מספר התושבים 2,769 ובשנת 2020 2,652 תושבים. במפקד אוכלוסין שנערך בשנת 1770 מוזכרים יהודים שחיו בכפר, רובם עסקו במסחר ובמלאכה. במקום היו בית כנסת, תלמוד תורה ו"חדר". החל משנת 1867 קיבלה הקהילה שירותי דת מקהילת מאנדוק ובשנת 1885 הצטרפה הקהילה לזרם האורתודוקסי. עוד לפני פרוץ מלחמת העולם השנייה הורע מצבם של יהודי הונגריה הפרו-גרמנית, עם החלת ה"חוקים היהודיים" שנועדו להגביל את היהודים בתחומי הכלכלה והתרבות, בעקבות זאת איבדו רוב היהודים בכפר את פרנסתם. הצעירים גויסו לעבודות כפייה ורק מעטים מהם שרדו עד תום המלחמה. במרץ 1944 הועברו יהודי טורניושפאלצה לגטו קישווארדה, בו רוכזו כ-7,000 יהודי המחוז. היהודים שוכנו בכמה בתים בקרבת בית הכנסת בצפיפות וברעב וכעבור זמן קצר הובלו למחנה ההשמדה אושוויץ. אחרי המלחמה שבו לכפר כמה יהודים ששרדו. חיי הקהילה לא חודשו. מדיה וקבצים בנושא טורניושפאלצה בוויקישיתוף אתר האינטרנט הרשמי של טורניושפאלצה "טורניושפאלצה", באתר JewishGen (באנגלית) קהילת טורניושפאלצה, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודים מטורניושפאלצה שנרצחו בשואה באתר יד ושם מפקדי האוכלוסין של יהודי הונגריה, 1993
Raven Software

Raven Software היא מפתחת משחקי וידאו אמריקאית, שנוסדה בשנת 1990 ובסיסה בוויסקונסין. בשנת 1997, Raven עשתה עסקת הוצאה לאור בלעדית עם חברת Activision ולאחר מכן היא נרכשה על ידם. לאחר הרכישה, רבים מתוך המפתחים המקוריים של הסטודיו, שהיו אחראים במידה רבה על יצירת המשחקים Heretic ו-Hexen: Beyond Heretic, עזבו על מנת ליצור את Human Head Studios(אנ'). Raven Software נוסדה בשנת 1990 על ידי שני האחים בריאן וסטיב ראפל. החברה הייתה עצמאית עד שנת 1997 שבה היא נרכשה על ידי חברת Activision. ל-Raven יש היסטוריה של עבודה עם חברת id Software, שלזמן קצר הן היו ממוקמות באותו הרחוב. Raven השתמשה במנועי המשחק של id עבור משחקים רבים, למשל עבור Heretic בשנת 1994. היא השתלטה על הפיתוח של זיכיון Quake עבור Quake 4 ושל החזרה ב-2009 של סדרת Wolfenstein(אנ'). החברה התחילה את דרכה עם שלושה צוותי פיתוח. באוגוסט 2009, בעקבות ביצועים ירודים ותקציב יתר של Wolfenstein(אנ'), החברה נאלצה לפטר 30–35 אנשי צוות, כך שנותרו רק שני צוותי פיתוח. גם המצב הזה השתנה באוקטובר 2010, כאשר נותר רק צוות פיתוח אחד לאחר פיטורין של 40 אנשי צוות בעקבות התעכבויות עם המשחק Singularity. כמות השינויים בחברה גרמה לה להתמקד בסיוע עם סדרת משחקי Call of Duty מאז ועד עתה. בשנת 2012, Raven החלה להעסיק עובדים עבור משחק, והוכרזה כמשתפת פעולה עם Infinity Ward על Call of Duty: Ghosts במאי 2013. ב-3 באפריל 2013, בעקבות סגירת Raven Software ,LucasArts שחררה את קוד המקור של המשחקים Star Wars Jedi Knight II: Jedi Outcast ו-Star Wars Jedi Knight: Jedi Academy באתר Sourceforge. נכון לאפריל 2014, Raven היא המפתחת המובילה של המשחק הסיני החינמי, Call of Duty: Online. בנוסף היא יצרה מחדש את המשחק Call of Duty 4: Modern Warfare ששמו החדש הוא Call of Duty: Modern Warfare Remastered. בשנת 2020, Raven Software שיתפה פעולה עם Infinity Ward על Call of Duty: Warzone. Raven פיתחה את המשחק Call of Duty: Black Ops Cold War ביחד עם Treyarch, שיצא לאור ב-13 בנובמבר 2020. Activision Call of Duty Infinity Ward Treyarch אתר האינטרנט הרשמי של Raven Software (באנגלית) Raven Software, ברשת החברתית פייסבוק Raven Software, ברשת החברתית אקס (טוויטר) Raven Software, ברשת החברתית אינסטגרם
שופטים בשר ודם

שופטים בשר ודם היא סדרת טלוויזיה דוקומנטרית ישראלית של כאן 11 משנת 2021. שעסקה במעמדו, תדמיתו וכוחו של בית המשפט העליון במדינת ישראל ושל מערכת המשפט הישראלית בכללותה. במסגרת התוכנית רואיינו מספר שופטי בית המשפט העליון אשר שפטו בתיקים מרכזיים בהיסטוריה של האקטיביזם השיפוטי, תוך התמקדות בנקודת מבטם ודעתם. חנן גרינווד מישראל היום כתב על הסדרה: "בסדרה חוזרים שופטים עליונים בדימוס, בהם ארבעה שכיהנו כנשיאי בית המשפט העליון, אל פסקי הדין והסוגיות השנויות במחלוקת שבהם עסקו - כולל האקטיביזם השיפוטי, חוק המסתננים, גיוס חרדים, הסיכולים הממוקדים, ועוד. חלקם לא התראיינו מעולם באופן נרחב, וכעת חושפים לראשונה מה הניע אותם בעת קבלת ההחלטות." מועד פרסום הסדרה, במקביל לפרשיות מתפתחות הן במשפט נתניהו והמשבר הפוליטי בישראל, היה בתקופה בה מעמדו של בית המשפט העליון וסמכויותיו לעומת רשויות השלטון האחרות היו במחלוקת בחלקים מציבור הישראלי, אשר נטען כי חלקים מהציבור הישראל "חושבים כי שופטי העליון אינם נמנים עם בני האדם הפשוטים". על רקע הסדרה עלו סוגיות של אובדן אמון בבית המשפט ותקיפות אישיות על שופטיו. התכנית ספגה ביקורת על רכות המראיין לאמירות מעוררות מחלוקות של השופטים המרואיינים, ש"נותנת להם לפרוש את משנתם האידאולוגית" בדומה לראיונות קודמים שנעשו עם שופטי ביה"מ העליון,כך למשל, טען גיל ברינגר באתר גלובס כי המראיין הוא "חסיד השותה בצמא את דבריהם". חלק מהביקורות כללו פולמוס עם האמירות. על חלק מהביקורות כתב יוצר הסדרה: "...הגישה הלא מתלהמת למרואיינים, ההקשבה לקולם של השופטים, חושפת אותם כמות שהם, מה שמאפשר ביקורת חשובה ולגיטימית, ובזה כוחה של הסדרה. הסדרה מעלה דילמות מוסריות, היא לא לוקחת צד, היא חושפת את הפערים הפרסונליים בין השופטים השונים, כמו גם את הוויכוחים הפנימיים על מידת האקטיביזם הראוי. היא מחברת את הצופה לדילמות אנושיות קורעות לב שאיתן מתמודדים השופטים, לצד דילמות מוסריות ביטחוניות ואחרות. היא כן מעמתת אותם, אבל פחות עם מתקפות ויותר עם היושרה שלהם עצמם. השופטים נראים בחוזקתם ובחולשתם, עומדים מאחורי פסיקות מסוימות ומודים בטעותם על פסיקות אחרות, וזה מה שמבקשת הסדרה להנכיח - שופטים בשר ודם. ביקורת כן, שלילת הלגיטימיות ממש לא..." בביקורת באתר וואלה כינה נדב מנוחין את הסדרה "מרתקת וטובה", וכתב שהיא מציגה "דיון שקול, מדוד והגון" שמעיד כי "יש שופטים בירושלים". אתר האינטרנט הרשמי של שופטים בשר ודם (בעברית ישראלית) "שופטים בשר ודם", במסד הנתונים הקולנועיים IMDb (באנגלית) "שופטים בשר ודם" באתר כאן 11 שופטים בשר ודם, רשימת השמעה, באתר יוטיוב אפי טריגר, שופטים בשר ודם "שופטים בשר ודם" באתר כאן 11 איתי שטרן, "יש פה מופע אימים בריוני נגד מערכת המשפט", באתר הארץ, 14 בפברואר 2021 כבודם: שופטי העליון כפי שמעולם לא שמעתם אותם, באתר www.israelhayom.co.il יותם אייל, שופטים בשר ודם? לשיטתם כנראה שלא, אתר מידה, 22 בפברואר 2021 נדב מנוחין‏, "שופטים בשר ודם" היא סדרה מרתקת, אבל לא בטוח שהיא שואלת את השאלה הנכונה, באתר וואלה, 23 בפברואר 2021 גיל ברינגר, ‏האם העליון הישראלי הוא בית המשפט האקטיביסטי ביותר בעולם?, באתר גלובס, 19 בפברואר 2021 מי מפחד משופטים בשר ודם, באתר www.israelhayom.co.il
TAT-14

TAT-14 (ראשי תיבות של: Trans Atlantic Telephonecable, דור 14) הייתה מערכת כבלי תקשורת תת-ימית שהופעלה מ-2001 עד 2020, וחיברה בין ניו ג'רזי שבארצות הברית לבין דנמרק, גרמניה, הולנד, צרפת, ובריטניה. המערכת הייתה באורך כולל של 15,428 ק"מ ויכלה להעביר כ-3.15 טרה-ביט לשנייה של מידע. המערכת נבנתה מכמה זוגות סיבים - סיב אחד בכל זוג שימש לנתונים בכיוון אחד והשני בכיוון ההפוך. אף על פי שניתן להשתמש בסיבים אופטיים בשני הכיוונים בו זמנית, לצורך אמינות עדיף שלא להשתמש בציוד פיצול בקצה הסיב הבודד כדי להפריד בין שידור וקבלת אותות - לכן משתמשים בזוג סיבים. ב-TAT-14 השתמשו בארבעה זוגות סיבים - שני זוגות פעילים ושניים כגיבוי. כל סיב בכל זוג נשא 16 אורכי גל לכיוון אחד, וכל אורך גל הוביל עד STM-256 (38,486,016 kbit / s כמטען). הסיבים נארזו בכבלים תת-ימיים המחברים בין ארצות הברית לאיחוד האירופי (בריטניה, צרפת, הולנד, גרמניה ודנמרק) בטופולוגיה טבעתית. עם הפעלת הכבל, ה-"long boom" הצפוי (מונח שטבע המגזין Wired) הסתיים במות בועת הדוט-קום. השקעת יתר בקיבולת סיבים אופטיים חוצה יבשות הובילה למשבר פיננסי אצל מפעילי כבלים פרטיים כמו Global Crossing. בדליפת המידע שפרסמה WikiLeaks, התגלה כי נקודת הנחיתה בקטוויק, הולנד כלולה ברשימת תשתיות קריטיות הרגישות להתקפות טרור, ממשלת ארצות הברית. בנובמבר 2003, TAT-14 סבלה משתי הפסקות תוך מספר שבועות, תחילה בקשר הדרומי בין ארצות הברית לבריטניה, ואז בקשר בין צרפת להולנד שהעניק שירות מיותר לבריטניה דרך הקישור הצפוני דרך דנמרק, וכתוצאה מכך נפגעו לשירותי האינטרנט בבריטניה. ב-19 במאי 2014 הגיעו דיווחים ראשוניים של ספק האחסון Digital Ocean העלו כי TAT-14 הוא הגורם לשירותים הבעייתיים בין האיחוד האירופי לארצות הברית. מערכת כבלים TAT-14 "Report No. SCL-00267" (PDF). Federal Communications Commission. 2020-04-02. נבדק ב-21 בדצמבר 2020. the TAT-14 submarine cable will be retired from service on December 15, 2020 {{cite web}}: (עזרה) https://www.tat-14.com/tat14/ "CABLE LANDING LICENSE". U.S. Federal Communications Commission. 1999-10-01. נבדק ב-2013-08-09. "VS wijst knelpunten Nederland aan" (בהולנדית). RTL Nieuws. 2010-12-06. נבדק ב-2013-08-09. Wearden, Graeme (2003-11-26). "Cable failure hits UK Internet traffic". ZDNet. נבדק ב-2013-08-09. Craig, Andrew (2003-11-26). "Net failure hits UK". webuser.co.uk. נבדק ב-2013-08-09. "Network Outage in EU affecting AMS1 and AMS2". DigitalOcean. 2014-05-19. נבדק ב-2018-01-30.
IDLE

IDLE (בעברית: אַיְדֶל; קיצור של Integrated Development and Learning Environment) היא סביבת פיתוח משולבת בשביל שפת התכנות פייתון, אשר הוצמדה למימוש ברירת המחדל של השפה, כחלק אופציונלי להתקנה. IDLE יצאה לראשונה בשנת 1998 ופותחה על ידי חידו ואן רוסום, מפתח שפת פייתון. היא נכתבה בפייתון ובערכת ממשק המשתמש הגרפי Tkinter בלבד. IDLE תוכננה על מנת להיות סביבת פיתוח משולבת בסיסית ופשוטה, אשר תתאים למתחילים, בייחוד בסביבות לימודיות. מסיבה זו, היא תוכנה חוצה פלטופרמות. לפי קובץ ה-README (אנ') המצורף לתוכנה, הפיצ'רים העיקריים של IDLE הם כדלקמן: עורך טקסט מרובה חלונות בעל הדגשת תחביר (למשל הדגשת מילים שמורות בשפה), השלמה אוטומטית, הזחה (אינדנטציה) חכמה, וכדומה. קונסולה ( shell ) בעלת הדגשת תחביר. דיבאגר (מנפה שגיאות) משולב בעל stepping (מעבר על הקוד שורה אחר שורה), breakpoints (נקודות עצירה מתוכננות בתוכנית), והצגת מחסנית הקריאות (call stack). כיוון ששפת התכנות פייתון נקראה על שם קבוצת הקומדיה הבריטית "מונטי פייתון", השם IDLE כנראה נבחר גם על מנת לכבד את אריק איידל, ממייסדי מונטי פייתון. פייתון Pycharm מדיה וקבצים בנושא IDLE בוויקישיתוף אתר האינטרנט הרשמי של IDLE (באנגלית) מדריך לשימוש ב-IDLE (באנגלית) קובץ README הוא קובץ המצורף לתוכנה, ששמו בדרך כלל README או READ ME. הקובץ בדרך כלל מספק מידע על התוכנה, כמעין דוקומנטציה. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
יוזפין סובודה

יוזפין סובודה (בגרמנית: Josefine Swoboda‏; 29 בינואר 1861 – 27 באוקטובר 1924) הייתה ציירת פורטרטים אוסטרית. היא הייתה אחת הציירות הפעילות ביותר בווינה. יוזפין סובודה באה ממשפחת אמנים בווינה, היא הייתה בתם של צייר הדיוקנאות אדוארד סובודה (1814-1902) ואשתו השנייה יוזפין (לבית מולר; 1839-1906), ואחותו של הצייר רודולף סובודה הצעיר (1859–1914). דודיה היו צייר הנוף ובעלי החיים רודולף סובודה (1819–1859) והמזרחן ליאופולד קרל מילר (1834-1892). לאחר שיעורי הציור הראשונים שלה אצל אביה למדה בין השנים 1878–1886 בבית הספר שהיה בקשר הדוק עם המוזיאון האוסטרי המלכותי הקיסרי לאמנות ולתעשייה, בין השאר בניהולו של פרדיננד לאופברגר ויוליוס ויקטור ברגר. קונסטנטין פון וורצבך כתב עליה באנציקלופדיה הביוגרפית של האימפריה של אוסטריה בשנת 1880: "עבודתה המצוינת מוצאת למכירה מהירה והאמנית היחידה בת ה-19, שיש לה תקווה גדולה." עבודותיה של יוזפין סובודה היו בעיקר בצבעי מים, בעיקר דיוקנאות וסצינות ז'אנריות (פחות) וזוגיות. משנת 1886 היא הייתה מיוצגת באופן קבוע בקונסטלרהאוס בווינה והשתתפה בתערוכות בהמבורג (1887), מינכן וברלין (1888). תמונות שלה הוצגו גם בתערוכה העולמית בשיקגו 1893. כנראה בהמלצת אחיה שעבד בבית המלוכה הבריטי כצייר, היא קיבלה את התואר ציירת החצר של המלכה ויקטוריה בשנת 1890. לרוב רק במהלך חודשי הקיץ היא הייתה באנגליה עד שנת 1899. היא ציירה את משפחת המלוכה ואנשי החצר בצבעי מים רבים. ציוריה עדיין נמצאים היום באוסף המלכותי בטירת וינדזור. יוזפין סובודה קיבלה גם הזמנות רבות מחצר הקיסרות האוסטרית שסביב פרנץ יוזף הראשון ובתי אצולה אחרים, מה שהפך אותה לאחד מציירי הפורטרטים הפעילים ביותר בווינה. חלק מיצירותיה נמצאות במוזיאון וינה וכן באוסף הגרפי של אלברטינה בווינה. משנת 1886 היא הייתה חברה ב"אגודת האמנים האוסטרית". יוזפין סובודה נותרה לא נשואה והתגוררה כל חייה בבית אביה "זום וולבאום", שנבנה בשנת 1818 על ידי אדריכל החצר קרל אהמן, שם היא החזיקה בירושות שלאחר מות אביה ואחיה רודולף. היא נפטרה ב־27 באוקטובר 1924 בגיל 63 ונקברה ב־20 באוקטובר 1924 בקבר המשפחתי בבית העלמין המרכזי בווינה. לאחר מותה, יוזפין סובודה נשכחה ונפלה לתהום הנשייה, בשנת 1995 הציגה דליה מילר את העבודות הקיימות שלה בקטלוג לציור בצבעי מים של האוסף המלכותי. אבל רק בשנת 2004 התפרסמה ביוגרפיה על חייה ויצירתה על ידי הרברט זמן ( Herbert Zemen ) שמה הוזכר בעיקר בקשר לבני משפחות האמנים הסובודה וקרל מולר, מבלי להדגיש את ההיבט הגנאלוגי ולהיכנס ליצירה האמנותית משלה. אלכסנדרה נסיכת וולס, 1895 המלכה ויקטוריה, 1893 המכתב הנסיכה ויקטוריה מבטנברג מדיה וקבצים בנושא יוזפין סובודה בוויקישיתוף Swoboda, Josefine (1861–1929) Constantin von Wurzbach: Swoboda, Josepha. In: Biographisches Lexikon des Kaiserthums Oesterreich. 41. Theil. Kaiserlich-königliche Hof- und Staatsdruckerei, Wien 1880, S. 84 Zemen, Herbert (2004): Die Porträtmalerin Josefine Swoboda. 1861–1924. Leben und Werk. Vienna. (in German)
אבי מויאל

אביאל "אבי" מויאל (נולד ב-16 בדצמבר 1966) הוא מנכ"ל, יו"ר ומדריך ראשי של איגוד קרב מגע הבינלאומי, IKMF, שהוקם באותו הזמן עם מקים האיגוד ושיטת הלחימה עצמה, אימי שדאור ליכטנפלד. בנוסף לכך הוא ממקימי קייטנת קיץ על גלגלים הפועלת מאז 1999. מויאל נולד בעיר ראשון לציון. בגיל 6 החל להתאמן על אומניות קרב עם אימי שדאור ליכטנפלד בחוג לקרב מגע. בשנת 1985, בעודו בן 18, הגיע לרמת מומחה (Expert Level), השיג חגורה שחורה בקרב מגע והצטרף ליחידת חבלה בצה"ל. לאחר מכן סיים קורס קצינים. לאחר שאבי מויאל סיים את כל קורסי האימונים, כולל קורס מאמן בכיר במכון וינגייט, העביר קורסים של מדריכים במכון במשך 7 שנים והיום הוא אחד מהאנשים בעלי הדירוגים הגבוהים ביותר בקרב מגע. מויאל בעל תואר שני במנהל עסקים ומאז 2019, לומד במסלול האקדמי במכללה למינהל. נכון ל-2021, מויאל הוא יו"ר האיגוד הבינלאומי לקרב מגע. אבי מויאל נשוי ללימור מויאל ואב ל-4. אבי מויאל, ברשת החברתית פייסבוק אבי מויאל, ברשת החברתית LinkedIn History of Krav Maga, AMNON DARSA (באנגלית בריטית) kaytana.co.il – הצוות שלנו Avi Moyal – LinkedIn Krav Maga Minneapolis, Krav Maga Minneapolis, Krav Maga Minneapolis (באנגלית אמריקאית) Avi Moyal - Defense and fighting tactics, www.dftz.nl Residence Netanya, IsraelReach GlobalName Avi MoyalNationality IsraeliStyle Krav MagaRank Master Level 2 / Expert Level 7 in Krav MagaWebsite http://kravmaga-ikmf comTeacher Imi Lichtenfeld, Eli AvikzarSimilar People Imi Lichtenfeld, Eyal Yanilov, Haim Gidon, Avi Moyal - Alchetron, The Free Social Encyclopedia, Alchetron.com, ‏2017-08-18 (באנגלית אמריקאית)
דמודקס פוליקולרום

דמודקס פוליקולרום (שם מדעי: Demodex folliculorum) הוא טפיל מיקרוסקופי, רב תאי, אנימלי, מתת-מחלקת האקריות. הוא מסוגל לשרוד אך ורק על עורו של האדם. שם הוא חי, בסיס שערות הפנים וניזון מתאי אפיתל. מרבית בני האדם נגועים בטפיל זה, והם נדבקו ממנו, ישירות, מאמם. על פי רוב, הנזק של טפיל זה זניח. לכן הוא ספק טפיל וספק שותף לקומנסליזם (נהנה מהמאכסן, אך אינו מזיק לו). במקרים הנדירים, בהם הוא כן גורם למחלה, זו מחלת Demodicosis. מבנה גופו המוארך ורגליו הקצרות של הדמודקס פוליקולרום מאפשרים לו לשהות בנקבוביות העור, מהן צומחות השיערות. אורך גופו של הפרט הבוגר הוא בין 0.3 לבין 0.4 מילימטר. לבוגר יש ארבעה זוגות רגליים, ולזחל ולנימפה יש רק שלושה זוגות. לדמודקס פוליקולרום יש מעי בעל התפתחות לא שלמה, ואין לו פי טבעת. מחזור החיים של הדמודקס פוליקולרום אורך בין 14 לבין 16 יום. מדיה וקבצים בנושא דמודקס פוליקולרום בוויקישיתוף דמודקס פוליקולרום, באתר NCBI (באנגלית) דמודקס פוליקולרום, באתר האנציקלופדיה של החיים (באנגלית) דמודקס פוליקולרום, באתר GBIF (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מדינת האומות, הלאומים ועמי הדרום

מדינת האומות, הלאומים ועמי הדרום (באמהרית: ደቡብ ብሔሮች ብሔረሰቦችና ሕዝቦች) הייתה מדינה ברפובליקה הדמוקרטית הפדרלית של אתיופיה. המדינה השתרעה על פני האזורים שמספרם 7–11 בחלוקה המנהלית של אתיופיה. בירת מדינת האומות, הלאומים ועמי הדרום הייתה העיר אווסה. מדינת האומות, הלאומים ועמי הדרום גבלה בקניה בדרום, במדינת גמבלה בצפון, במדינת אורומיה בצפון ומזרח, במדינת סידאמה במזרח ובדרום סודאן במערב. המדינה התפרקה בהדרגה. בשנת 2020 נפרד ממנה אזור סידאמה שהפך למדינה נפרדת. ב-23 בנובמבר 2021 נפרדו ממנה כמה מחוזות שהפכו למדינת עמי דרום מערב אתיופיה. ב-19 באוגוסט 2023 נוצרה המדינה האזורית דרום אתיופיה בעקבות משאל העם באזור דרום אתיופיה ב-2023, כשהיתרה הפכה למדינה האזורית מרכז אתיופיה, ובכך התפרקה מדינת האומות, הלאומים ועמי הדרום. על פי נתוני הסוכנות המרכזית לסטטיסטיקה של אתיופיה לשנת 2005, מנתה אוכלוסיית מדינת האומות, הלאומים ועמי הדרום 14,920,984 אנשים, נתון שהעמיד אותה במקום השלישי מבחינת מספר תושבים באתיופיה. מתוך אלו היו כ-7,408,993 גברים ו-7,492,997 נשים. כ-91.4 אחוזים מתושבי המדינה הם כפריים, והיתר הם עירוניים, מה שהופך אותה למדינה הכפרית ביותר באתיופיה. עם שטח של 112,343 קילומטרים רבועים (מדורג רביעי באתיופיה), הצפיפות הממוצעת במדינת האומות, הלאומים ועמי הדרום היא 133 נפשות לקילומטר מרובע. מדינת האומות, הלאומים ועמי הדרום הייתה המדינה המגוונת ביותר מבחינה אתנית, בהכילה יותר מ-45 קבוצות אתניות שונות. ההתפלגות האתנית במדינה היא: 18% סידמאים, 14.72% גורגה, 11.58% וואליטיג'נה, 8.53% אדיאגנה, 5.22% קאפאים והיתר באים משבטים קטנים. בשל ריבוי השפות, השפה האמהרית הייתה השפה המדוברת במדינה. מדינת האומות, הלאומים ועמי הדרום הייתה מחולקת לאחד עשר מחוזות (אזורים) ולשישה תת-מחוזות מיוחדים. מדיה וקבצים בנושא מדינת האומות, הלאומים ועמי הדרום בוויקישיתוף מפת מדינת האומות, הלאומים ועמי הדרום הסוכנות המרכזית לסטטיסטיקה של אתיופיה (באנגלית) "Ethiopia: Dessie Dalke Appointed As Chief of South Ethiopia State". AllAfrica.com. Ethiopian Radio and Television Agency. July 13, 2013 South West Ethiopia Peoples Region Officially Established Central Ethiopia, Southern Ethiopia Regional States Established
שירותים ציבוריים

האם התכוונתם ל... שירותים ציבוריים (בית שימוש) – בית שימוש המיועד לשימוש הציבור שירות ציבורי – שירות הניתן לציבור על ידי המדינה או מי שקיבל זיכיון מטעמה
גולן רייז

גולן רייז (נולד ב-2 בנובמבר 1977) הוא תסריטאי ובמאי קולנוע ישראלי. גולן רייז נולד וגדל בקיבוץ הדתי עין צורים. הוא בוגר תואר ראשון במדעי ההתנהגות ותקשורת במכללה למינהל ובוגר מעלה - בית הספר לקולנוע ולטלוויזיה בירושלים. בסיום לימודיו יצר שני סרטים זוכי פרסים: "חסימות" (עלילתי, 22 דקות) שזכה בפרס הראשון לסרט הקצר בפסטיבל ירושלים, ו"פרלמנט ארוחת הבוקר" (דוקומנטרי, 40 דקות) שזכה בפרס השני בפסטיבל דוקאביב. לאחר סיום לימודיו יצר את הסרט הקצר "על חבל דק" (עלילתי, 8 דקות) שהשתתף בפסטיבל הסרטים הבינלאומי חיפה, ושנתיים לאחר מכן יצר את "בדרכו שלו" (דוקמנטרי, 40 דקות) על אליסף פרץ, בנה של מרים פרץ. הסרט שודר בערוץ 10. בשנת 2017 יצר את הסרט: "המחברות של אליש" (דוקומנטרי, 75 דקות) שהשתתף בתחרות הרשמית של פסטיבל דוקאביב. עורכת הסרט שרון יעיש זכתה בפרס העריכה. בשנת 2021 יצא הסרט הדוקומנטרי "עיניים של אבא", שיצר וביים רייז יחד עם שרון יעיש, בעקבות התמודדותו עם מחלת הסרטן של בנו. בשנת 2022 שיתף פעולה שוב עם שרון יעיש ביצירת המחזמר הדוקומנטרי "לוס אנג'לס דרום", שעלילתו מתרחשת בקריית מלאכי.. בשנת 2023 יצר יחד עם יעיש את הסדרה "שיחה נכנסת" החושפת לראשונה את הדרמות המתרחשות במוקדי ער"ן (עזרה ראשונה נפשית). הסדרה הוצגה לראשונה בפסטיבל דוקאביב 2022 ועלתה לשידור בחודש ספטמבר בערוץ יס דוקו. באותה שנה יצר יחד עם יעיש את הסרט "ג'אדו - שואה במדבר" המציג את מחנה הריכוז ג'אדו שבלוב תוך שימוש בשפה אומנותית ייחודית ושילוב של קטעי ארכיון נדירים. הסרט זכה להכרה ראשונה כאשר השתתף התחרות הרשמית של פסטיבל ירושלים. נשוי לרעות רייז ואב לחמישה ילדים. מתגורר בקיבוץ עין צורים. המחברות של אליש פרס העריכה פסטיבל דוקאביב 2017. פרס היוצר המבטיח פסטיבל Black Movie,שווייץ. השתתף בפסטיבל DOK NYC בניו יורק. חסימות פרס ראשון הסרט הקצר פסטיבל ירושלים פרס ראשון פסטיבל סנטה ברברה, ארצות הברית פרלמנט ארוחת הבוקר פרס שני פסטיבל דוקאביב 2010 2010 – פרלמנט ארוחת הבוקר 2012 – חסימות 2013 – פרויקט סרטוני פרשת שבוע בשיתוף ynet 2014 – על חבל דק (עלילתי) 2015 – בדרכו שלו (דוקומנטרי) 2017 – המחברות של אליש (דוקומנטרי) 2021 – עיניים של אבא (דוקומנטרי) 2022 – לוס אנג'לס דרום (מחזמר דוקומנטרי) 2023 - שיחה נכנסת (סדרה דוקומנטרית בת 8 פרקים) 2023 - ג'אדו שואה במדבר (דוקומנטרי) גולן רייז, במסד הנתונים הקולנועיים IMDb (באנגלית) גולן רייז, באתר "אידיבי", מאגר הידע העברי לקולנוע ישראלי ועולמי גולן רייז, במאגר הידע העברי לקולנוע ישראלי ועולמי "אידיבי" חי בסרט עונה 3: גולן רייז, סרטון באתר יוטיוב (אורך: 24:31) גולן רייז באתר בית הספר לקולנוע מעלה אינה טוקר, להפוך ארגז עם 60 מחברות לסרט תיעודי, באתר ynet, 24 בדצמבר 2017 ביקורת באתר סריטה על הסרט המחברות של אליש אביבה לורי, עמיר וגולן רייז, באתר הארץ, 12 באוקטובר 2011 גלי לויטה ליבוביץ, "באבחנה על הגידול של בני הסתגרתי וניסיתי להחזיק", באתר ynet, 28 ביוני 2021 מעין רודה, קריית מלאכי - המחזמר: "אמרו לנו, 'צלמו איפה שיפה' אבל רצינו גם את המכוער", באתר ynet, 2 ביוני 2022
אימרה באלינט (עיתונאי)

הונגריה זהו שם הונגרי; שם המשפחה הוא באלינט. אימרה בלינט, (במקור אוסטררייכר, בהונגרית: Bálint Imre; בודפשט, 21 ביוני 1896 – בודפשט, 19 בדצמבר 1953) היה סופר, עיתונאי יהודי-הונגרי. דודו לאיוש באלינט היה עיתונאי ועורך עיתון ניצול השואה. אימרה באלינט נולד במשפחה היהודית כבנם של מארטון ליפוט באלינט ושל גיזלה קוהן (הגרסה ההונגרית גרמנית לכהן). משנת 1921 הוא עבד עבור היומון וילאג (Világ) ואחר כך עבור "העיתון ההונגרי" (Magyar Hirlap). בשנת 1923 ייסד את היומון "אשטי קוריר" (פירושו:שליח הערב) (Esti Kurír) והיה כותב המאמרים הפוליטיים שלו ועמד בראש המדור "הגהות". בשנת 1944 גורש הן בשל יהדותו והן כאסיר פוליטי למחנה הריכוז מאוטהאוזן, ממנו שב לביתו רק בתום מלחמת העולם השנייה במאי 1945. משנת 1947 עבד כעורך האחראי של וילאג. הוא לקח חלק בעבודת המילון ההונגרי-אנגלי שפורסם בשנת 1953, ואחר כך מינואר 1953 ועד מותו היה עובד ב"מילון הפרשנות". בת זוגו הראשונה הייתה ארז'ט שומודי, איתה התחתן ב-1 באוגוסט 1925 בטרזווארוש, בודפשט, אך התגרש ממנה ארבע שנים לאחר מכן. אשתו השנייה הייתה סבינה שְטֶרֶר, אותה נישא בשנת 1940 בבודפשט. נמות עד הבוקר (רומן, בודפשט, 1930) סקלרים (רומן, בודפשט, 1936) אינפנטריסט שימון (רומן, בודפשט, 1937) פאל גויאש: חייהם ויצירותיהם של סופרים הונגרים 1990–2002 לקסיקון ביוגרפי הונגרי. עורכת ראשית אגנש קניירש. 1967 לקסיקון ספרותי הונגרי. עורך ראשי מרצל בנדק. 1963–1965 מדיה וקבצים בנושא אימרה באלינט בוויקישיתוף "Halotti bejegyzése a Budapest VI. kerületi polgári halotti akv. 923/1953. folyószáma alatt". Meghalt Bálint Imre (1953. december 22.) Magyar Nemzet, 9. évfolyam, 299. szám "Házasságkötési bejegyzése Somogyi Erzsébettel a Budapest VI. kerületi polgári házassági akv. 1041/1925. folyószáma alatt".
אימרה באלינט (כלכלן)

הונגריה זהו שם הונגרי; שם המשפחה הוא באלינט. אימרה באלינט במקור בלייר עד 1892, (בהונגרית: Bálint Imre; בודפשט, 20 בפברואר 1873 – בודפשט, 24 ביוני 1943) היה כלכלן, סופר, עיתונאי הונגרי יהודי מומר. אחיהם של רז'ה באלינט, נוירולוג, ושל זולטאן באלינט, אדריכל. אימרה באלינט נולד במשפחה יהודית כבנם של סוחר התבואה יוז'ף בלייר ושל יוליה פוליצר (1844–1921), אך מאוחר יותר התנצר ואימץ את הדת הרומית-קתולית. בסיום לימודיו החל את הקריירה שלו כעיתונאי ועמד בראש מדור הכלכלה ב"עיתון של בודפשט" (Budapesti Hírlap). הוא ביצע עבודות משמעותיות בתחום הספרות הכלכלית. בשנת 1896, מטעם התאחדות החקלאים ההונגרית, ערך את כתב העת הרשמי של ההתאחדות. כאשר משרד המסחר הקים תפקידי נספחים מסחריים בשנת 1900, הוא מונה בקונסטנטינופול. לאחר חזרתו לבודפשט הפך לסגן מנהל המוזיאון המסחרי ההונגרי המלכותי ומשנת 1911 הפך ראש האגף של משרד המסחר. אשתו הייתה הברונית פרנצישקה קירשנר, איתה התחתן ב-11 בדצמבר 1904 בברנו. בנו היה יאנוש באלינט. הערות להצעת החוק לביטוח (1895) מכירות פומביות וירידים (1895) ברית המכס והסחר שלנו עם אוסטריה (1896) מטבע זר, ובי-מטאליזם (1896) חידוש חוזי הסחר שלנו (1898) העבר והעתיד של המדיניות הכלכלית שלנו (1898) אודות שטרי החוב שלנו (1899) ייצוא לטורקיה (1905) תמונות מזרחיות (1908) אריזת מוצרי היצוא (1910) צלב קצין מסדר פרנץ יוזף צלב קוטמור של Corona d'Italia מסדר Medjidie דרגה 2 עם כוכב לקסיקון יהודי-הונגרי. 1929. אימרה באלינט (כלכלן) הלקסיקון הגדול של רוואי. בודפשט, 1911. Az engedélyt tartalmazó BM rendelet száma/évszáma: 44396/1892. Forrás: Névváltoztatási kimutatások 1892. év 1. oldal 36. sor "Születési bejegyzése a pesti neológ izraelita hitközség születési akv. 268/1873. folyószáma alatt". "Halotti bejegyzése a Budapest I. kerületi polgári halotti akv. 53/1943. folyószáma alatt". Bálint Imre halála (1943. június 27.) Ujság, 19. évfolyam, 145. szám, 10. oldal "Gyászjelentése (1943)". "Bleyer Józsefné Politzer Júlia halotti bejegyzése a Budapest VIII. kerületi polgári halotti akv. 1994/1921. folyószáma alatt". Budapesti Közlöny (1911. április 23.) 45. évfolyam, 94. szám